Ihi wallan tamɣart-nni ad tettɛedday ar dinna, nnan-as : “ Ad nruḥ, tigad-inna ad nruḥ ɣurnsent ”, nnan-as : “ Ad nruḥ, yeǧǧa-asent-id baba-nsent lwiz, tamɣart-agi ad as-d-ttakkent lwiz ”, ttwalin-tt mi ara tɛaddi ar dinna, di tejmaɛt-nni ara qqimen akka, qaṣden-tt. Yenna-as yiwen : “ D nekk ara iruḥen d nekk ara iruḥen, awen-d-ldiɣ tawwurt ”. Après ad kecmen imdukkal-nni ines, nnan-as : “ Aha, ihi ”. Yuɣal amek yexddem, yeddem-d icebbaḥ yarra iman-is am tmeṭṭut, yelsa taqendurt, yersa amendil, lfuḍa, igarrez akk, yewwi tareḥallit n lesfenǧ, yuɣal iruḥ, yesṭṭewṭeb. Nnant-as-d : “ Waka ? ”, yenna-as : “ D xalt-nkent ”. Yarra iman-is d tameṭṭut ; “ D xalt-nkent, ruḥaɣ-d a yessi-s n weltma, sliɣ iruḥ baba-nkent ar lḥiǧ, ruḥeɣ-d ad seqsiɣ fell-akent ”. Nnant-as : “ Ur nesɛi ara xalt-nntaɣ ”, uggint, nnant-as : “ Ur aɣ-d-yenni ara baba tesɛamt xalt-nkent jamais ” ; “ Ldimt-iyin a yessi txil-kunt ” ; “ Ur m-ttid-nettili ara ”, uggint, uggint. Yefka-d Rebbi tamecṭuḥt-nni i yuggin ad tt-id-telli, tigad-nni 89